o
Israel Speaks
Makrotalouden näkökulmasta tilanne näyttää hyvältä, koska se on vakaa.
Budjetti on hyvä ja valtionvelka vähenee.
Mikrotalouden tilanne taas ei ole hyvä, mikä on syy näihin laajoihin
protesteihin, jotka ulottuvat Israelin keski- ja alaluokkiin
sekä vähemmistöihin kuten arabeihin ja uskonnollisiin.
Tämä on siis hyvin yleismaailmallinen protesti.
Israelista on tulossa väärällä tavalla yhä kapitalistisempi.
Myös epätasa-arvoisuus on lisääntynyt merkittävästi.
Syy on siis mikrotalouden huono tilanne.
Tilastot osoittavat, että Israel on säästeliäs valtio.
Israelin säästämisaste on paljon kor- keampi kuin anglosaksisissa maissa.
USA:ssa säästämistaso on hyvin alhainen toisin kuin Israelissa.
Tämän vuoksi makrotalous voi hyvin.
Ihmiset eivät voi enää säästää, koska tulot jakautuvat epätasaisesti.
Bensan hinnan nousu johtui kansainvälisestä bensan hinnasta.
Valtio ottaa bensasta 16% arvon- lisäveroa, joten jos bensan hinta
nousee, myös valtio tienaa.
Se ei tunnu oikealta, jos bensan litrahinta nousee yli 7 shekelin.
Kansainvälisen markkinahinnan nousun lisäksi valtio vähensi jatkuvasti
tulo- ja yhtiöverotusta.
Budjetti oli alijäämäinen, joten bensan verotusta nostettiin lisää.
Se oli liikaa ja ihmisten mielestä valtio hyväksikäytti heitä.
Vain muutamassa päivässä jopa 500 telttaa ilmestyi Tel Aviviin.
Tämä levisi maan pohjois-, etelä- ja keskiosiin.
Israelissa ei melkein ole kaupunkia, jossa ei olisi telttoja.
Tämä alkoi korkeista asumiskustannuksista, -
jotka ovat jatkaneet nousuaan jo melkein 10 vuotta.
-Voitko kertoa omasta tilanteestasi?
Asun kahden kämppäkaverin kanssa melko pienessä asunnossa, -
joka sijaitsee Herzliyassa, Tel Avivin ulkopuolella.
Maksan kuukaudessa 1600 shekeliä pelkästä vuokrasta.
Kun siihen lisätään vielä muut maksut, lasku nousee 2500 shekeliin.
Juuri äsken vuokranantajani soitti minulle ja kertoi nostavansa vuokraa
300 shekeliä lisää.
Olen tavallinen työntekijä ja tienaan 6000 shekeliä kuussa.
Vuokrani on lähes 2700 shekeliä. Sähkö maksaa 700 shekeliä
ja kuntamaksu 500 shekeliä eli minulle ei jää paljoa käteen.
Minulle jää tuskin 300 shekeliä viikossa ruokaan ja elämiseen.
Kuinka näin voi edetä elämässä? Entä opiskelut ja perheen elättäminen?
En usko, että tulen koskaan ostamaan asuntoa ainakaan tässä tilanteessa.
-Miksi tämä tapahtui juuri nyt?
Mielestäni paljon on Facebookin ansiota, koska ihmiset ovat
enemmän yhteydessä ja tietävät asioista enemmän.
Uskon, että paljon tästä on Facebookin ansiota
ja muutenkin ihmiset ovat vain saaneet tarpeekseen.
-Mistä asti olet ollut täällä?
Melkein alusta asti. Pystytin telttani ensimmäisten joukossa.
-Minkä vuoksi?
Halusin olla osa tätä. Vaikka en olisikaan täällä koko ajan, -
telttani täytyy olla täällä.
-Kuvailisitko omaa tilannettasi?
Olen 37-vuotias ja asun kämppäkavereiden kanssa.
Minulla on ammatti ja työskentelen kylpylässä, -
jossa palkat ovat myös naurettavia. Tämän ongelmat tiedetään.
Huomaan, kuinka kaikki rahani menevät päivittäisiin tarpeisiin.
En voi edes ajatellakaan asunnon ostamista.
Pidän Tel Avivista ja haluan asua täällä.
En usko, että minun täytyy lähteä siksi että täällä on niin kallista.
Ihmisillä, joilla ei ole rahaa, pi- täisi myös olla mahdollisuus jäädä.
Hyödykkeiden hinnat ovat nousseet, mutta palkat eivät.
Tilastoista näemme, että israelilaisten keskipalkka ei ole noussut yhtään
viimeiseen 10 vuoteen.
Talous on kasvanut ja ollut tuottoisa.
Toisin sanoen, keskimääräinen vuo- tuinen talouskasvu oli vajaa 5%, -
mutta palkansaajat eivät saaneet mitään.
Vain yritysmaailma hyötyi. Meistä tulee yhä eriarvoisempia.
Ihmiset kuulevat, että talous voi hyvin, mutta se ei näy heidän
lompakoissaan. Tilastot osoittavat, että tähän on hyvä syy.
Palkat ovat hyvin epätasa-arvoisia.
Muutamien palkat nousivat, mutta keskiluokan palkat eivät
edes pysyneet inflaation mukana, vaan sen sijaan laskivat.
Asuntomarkkinat ovat myös nousseet 40% viimeisten 2 vuoden aikana.
Keskiluokan palkansaajat eivät enää tulleet toimeen.
He ovat koulutettuja ammattilaisia, joiden palkat pari vuotta sitten
olivat hyvät, mutta nyt he eivät voi säästää tai suunnitella.
Opiskelijoina he tyytyivät asemaan- sa, mutta nyt kun he ansaitsevat
kohtalaisia palkkoja he eivät kykene maksamaan perustarpeitaan.
Sosiaalidemokraattisissa pohjois- maissa lasten koulutus on ilmaista.
Israelissa yhden alle lasten- tarhaikäisen lapsen hoito maksaa
n. 3000 shekeliä.
Ihmisten mielestä jotain on vialla.
Koska he eivät osaa tehdä muuta, he menevät kaduille.
Itse olen opettaja ja osoitan mieltäni
koulutuksen yksityistämistä vastaan Israelissa.
Ennenaikaan kaikki lapset olivat tasa-arvoisia ja
oppivelvollisuuslaista johtuen koulutus oli ilmaista.
Rikkaat ja köyhät kävivät samaa koulua.
Nykyään on kouluja, jonne vain rik- kaat perheet lähettävät lapsensa.
Lapsilla on paljon valinnanvaraa, he voivat opiskella montaa eri ainetta
ja luokkakoot ovat pieniä.
Toisaalta on kouluja, joissa ei ole yhtään valinnanvaraa, vaan lapset
opiskelevat vain tiettyjä aineita.
Myös maan keskiosien ja reuna- alueiden välillä on suuri ero.
Esimerkiksi, rikas Tel Avivin kunta voi osallistua lapsen koulukuluihin
1800 shekelillä vuodessa.
Syrjäseudulla sijaitseva Sderotin kunta voi antaa vain 18 shekeliä
oppilasta kohden. Oppilaiden välillä on siis suuret erot.
Muutama päivä sitten pidimme täällä hautajaiset julkiselle koulutukselle,
joka on jo 20 v. ollut kuolemassa, mutta sitä ei ole huomattu.
Nyt kun hautasimme sen, ehkä sen voi herättää henkiin ja parantaa.
Olemme ryhmä vanhempia, joiden lapsilla on erityistarpeita.
Haluamme tuoda esille perheiden ja lasten ongelmat.
Heidän tulisi nostaa budjettia ja muuttaa tärkeysjärjestystä ja
suhtautumistaan meihin.
Elämä ei muutenkaan ole helppoa, ja valtio on vaikeuttanut elämäämme
byrokratian ja tuen puutteen kautta.
Lapsellani on asperger-oireyhtymä.
Hänet on integroitu tavalliseen ope- tukseen, jossa tällaisille lapsille
on varattu vain vähän taloudellista tukea.
Ainoa tapa auttaa häntä on kantaa taakkaa ympäröivistä asioista.
Sen seurauksena käytämme kaiken aikamme ja rahamme yhteen lapseen
ja muut lapsemme saavat paljon vähemmän huomiota.
Opiskelen psykologian ensimmäistä tutkintoa.
Se kuluttaa paljon energiaa ja aikaa.
Perheeni taloudellinen tilanne on todella huono.
Suurimman osan elämästäni olen teh- nyt töitä ja suuren osan palkastani
antanut perheelleni.
Nyt haluan opiskella päästäkseni pois tästä köyhyyskierteestä, -
koska vain hyvän ammatin kautta se voi onnistua.
Haluan myös nostaa perheeni pois köyhyyden kierteestä.
Se on hyvin vaikeaa sellaiselle, jolla on jo taloudellisia vaikeuksia.
Luovuin asunnostani Tel Avivissa ja muutin pois.
Kauempana asuminen on kuitenkin pal- jon vaikeampaa matkustamisen takia.
Minun on hyvin vaikea elättää itseäni ja maksaa opintojani, -
koska en saa apua vanhemmiltani.
Opiskelijoista on tullut tämän kamppailun edustajia.
Nuorilla on enemmän vapaa-aikaa ja he voivat tulla tänne edustamaan muita.
Tämä on koko kansan protesti.
Me opiskelijat pidämme itseämme kansan lähettiläinä. Edustamme
niitä, jotka eivät voi olla täällä, kuten vahuksia ja vammaisia.
Meillä nuorillakin on taloudellisia vaikeuksia, mutta aikamme on vähän
joustavampaa. Tämä on koko kansan taistelu.
Meillä on paljon opiskelijoihin liittyviä vaatimuksia, -
mutta yritämme edustaa koko väestöä, ei pelkästään opiskelijoita.
Perustuotteiden, kuten maidon, juus- ton, leivän ja bensan hinnat ovat
nousseet, mutta palkat eivät.
Tämä on aiheuttanut jonkinlaisen yhteiskunnallisen heräämisen
ja ihmiset vaativat valtion puuttumista.
Tämä johtuu siitä, että valtio ei ole moneen vuoteen puuttunut asioihin, -
mutta nyt vaadimme sitä puuttumaan tilanteeseen, -
jotta elintaso nousisi järkevälle tasolle ja voisimme elää kunnolla.
-Voidaanko tilanne selvittää ratkaisemalla joku yksi ongelma?
Ei, koska tämä on monimutkaisempi asia.
Se liittyy uusliberaaliin politiik- kaan, joka on ollut voimassa
jo viimeiset 30 vuotta riippumatta siitä, kuka on ollut vallassa.
Rikkaiden on annettu rikastua ja toimia niinkuin haluavat.
Tavoite on ehkä ollut kasvu, mutta käytännössä
yhteiskuntaluokkaerot ovat kasvaneet.
Israel on länsimaista toisella sijalla luokkaeroja mittaavalla asteikolla
ja USA tietenkin ensimmäisellä.
-Mitä pitäisi tapahtua lähiviikkoina, jotta tilanteeseen tulisi ratkaisu?
Hyvä kysymys. Se alkoi spontaanista protestista, jolla ei ollut
harkittua päämäärää.
Nyt täällä kirjoitetaan listaa vaatimuksista, ja jos saamme edes
osan niistä, se on jo hyvä.
Muutos nähdään vasta muutaman vuoden kuluttua.
Hallituksen tulisi tehdä hyvin suuria muutoksia budjettiin.
Budjetti pitäisi avata, veroja korottaa ja verorahat käyttää
esim. päivähoitoon työskenteleville naisille ja sairaaloiden kehitykseen.
Toivon, että nykyinen hallitus rohkaistuisi ja sanoisi: nyt riittää!
Heidän tulisi lakata toimimasta yksityisyrityksen tavoin
ja kohdella meitä kuin kansalaisia.
Toivon, että he kuuntelisivat sitä, mitä me haluamme tehdä maassamme.
Heidän tulisi rohkeasti tehdä suuria muutoksia
asenteessa ja tärkeysjärjestyksessä. Ei niinkään pienissä asioissa, -
vaan makrotason asenteissa. Jos asiat muuttuvat isossa mittakaavassa, -
myös pienet asiat asettuvat oikeille paikoilleen.
Uskon, että suurin osa poliitikoista haluaa alussa muuttaa asioita, -
mutta Israelin politiikka on niin monimutkaista ja kaikilla on omat
intressinsä, että lopulta vaikka heil- lä olisi hyvät aikomukset alussa, -
he eivät osaa käyttäytyä muulla tapaa.
Koko järjestelmä on korruptoitunut. Mutta tämä johtuu myös meistä, -
en syytä vain heitä enkä vaadi hallituksen vaihtoa.
Jos me muutumme, myös meidän johtomme muuttuu. Jokaisella meistä
on vastuu ja meidän tulee olla ystävällisiä toisillemme.
Meidän ei tarvitse kilpailla siitä, kuka on kaikkein rikkain.
Maailmassa on rikkaita ihmisiä, joilla on miljardeja dollareita, -
ja samalla monet ihmiset kärsivät.
Missä on oikeus?!
Jos me muutumme, myös he muuttuvat. Näemme nyt kuitenkin jo yhden tärkeän
muutoksen siinä, että ihmiset eivät enää suostu olemaan orjia.
Toivon, että tämä etenee jonnekin.
Ihmisten väliset suhteet toisiinsa eivät ole hyvät. Olemme erittäin
itsekeskeisiä eli ajattelemme vain itseämme.
Olen optimistinen, mutta tulevaisuus näyttää, mitä tapahtuu.
Tulimme tänne ilahduttamaan ihmisiä. Jos olemme yhdessä, lunastus tulee.
Tänään on Tisha Beav, jolloin muistelemme temppelin tuhoa, -
joka johtui meidän välisestä vihasta.
Jos koko Israelin kansa yhdistyy, lunastus tulee.
-Silti syytetään poliitikkoja.
Me emme syytä ketään. Olemme anti-poliittisia.
-Milloin tämä tilanne päättyy?
Jumalan avulla. Messias voi tulla tänään, ja suru muuttuu iloksi.
Messias ilmestyy ja temppeli laskeutuu taivaasta.
Jos kysytte minun ennustustani tulevasta, toivon, että
kaikki päättyy hyvin.
Toivon, että hallitus ymmärtäisi mitä kansa haluaa, -
ja että se ei ole vastannut kansan toivomuksiin.
Toivon, että he alkaisivat rakentaa uutta Israelia.
Suomennos: Sonja Mattayev